一坐落已經覺得餐廳嘅枱好迫，迫到好似同隔離枱同枱食咁。落咗單差唔多等咗半個鐘先黎得一碟咖哩飯，所以即刻追單，個staff話等多四分鐘。點知等左成七、八分鐘都仲未黎！咁唯有再追單，個staff夠膽死話再等多兩分鐘。但係碟野等咗五分鐘後都仲係未黎！其實只係一碟好簡單既蘑菇意粉，竟然都可以漏幾次單。重點係隔離枱係我第一次追單時落單，佢地都係叫同一個意粉，但係隔離枱d野食仲快過我地枱。可想而知，呢間餐廳樓面跟廚房溝通相當混亂。而且食物十分普通，自己買包咖哩屋醬汁仲整得好食過佢。